eo eo eo eo eo lt eo eo eo eo eo de de de eo sv eo pl eo eo de it eo eo eo eo it pl eo eo eo eo eo en eo eo eo eo en eo eo eo eo nl eo war eo en eo eo eo es eo eo eo eo eo eo eo eo eo eo eo eo eo eo eo eo eo eo eo ca eo eo eo eo eo eo eo eo eo eo cs en de es eo eo de eo eo te en zh eo en
La tago ŝajnas esti griza,
sed tamen tra la nuboj venas lum',
kaj sunradio brilas tre surpriza
sur via vojo tra nebula fum'.
Ĉe via vojo ree buntas floroj
kaj birdoj trilas bele en arbar'.
Vi povas ĝui de la florkoloroj
kaj de odoroj de la foliar'.
La tuta mondo ree ŝajnas hela,
malgaja sent' rapide flugas for,
ne restas plu en vi malĝoj' kruela,
sed ĝojo ree regas en la kor'
Ĝuu la someron en etoso de iu ajn Esperanto-renkontiĝo ! La longan vojon al Jokohamo vi eble ne iros. Sed okazos sufiĉe da aliaj.
pro la forpaso de nia klubano kaj longjara esperantisto
Pro sia grava malsano li dum la lastaj jaroj ne plu aktive povis partopreni nian klubvivon. Tamen li estis preta  esti membro de la arbitracia komisiono en nia landa asocio kaj ĝis la fino li private okupiĝis pri Esperanto.
Ni honore tenos lian personon en nia memoro.
Al lia vitvino, Erika, kaj al lia filino ni esprimas nian sinceran kondolencon.
Jam tradicie okazis la kongreso de la germanaj esperantistoj dum la pentekosto-festo kaj ni povis konstati, ke la Hamburgaj samideanoj organizis eksterordinare eventoriĉan programon. Altkvalitaj prelegoj, interesaj ekskursoj kaj belegajn kulturajn kontribuojn ni povis ĝui.
Ĉu vi scias, kiel oni publike parolas aŭ kiun efikon biero havas je via sano. En Hamburgo vi povis ekscii tion. Sed ankaŭ interesaj informoj pri la situacio en la Eŭropa-Esperanto-Unio kaj la evoluo de grandaj kaj malgrandaj urboj en nuna Germanio estis prezentataj. Ankaŭ malgrandaj rondoj estis vizitindaj.
Nur tri tagoj  - tamen unu kulmino post la alia sekvis dum la vesperoj. Maristoj-ĥoruso, la grupo Kajto kaj finfine Ralph Glomp enthuziasmigis la publikon.
En konata ŝlagro estas kantata, ke ĉiuj estas povruloj, kiuj ne konas la straton Reeperbahn dum nokto je duono antaŭ la unua h. Ni ne plu apartenas al tiuj.
Certe fariĝos malfacile atingi la saman nivelon je la ven-ontaj kongresoj. Sed la novelektita estraro promesis tion.
Jam naŭfoje mi nun partoprenis ĈEP-on en Pollando ĉe la Balta bordo. Ĉifoje denove partoprenis pli ol 70 personoj el dek landoj. Mi devus ripeti min, se mi denove raportus pri la tiea ekster-ordinara etoso. Pro tio mi nur volas redoni la himnon al la ĝojo kun vortoj de Ludoviko Zamenhof laŭ la germana poeto Schiller. Ni kantis ĝin dum la lastaj du jaroj laŭ la melodio de la alia fama Ludoviko - Beethoven.
Ĝojo, bela Dia lumo,
vi, filino de l' ĉiel'.
Al vi venas nun adeptoj
por saluti kun fidel'.
:I Vi mirakle ligas kune
dividitojn de la sort'.
Fratoj estas ĉiuj homoj,
kiujn tuŝas via fort'. I:
donas helpon al la mond'.
Ho kreskadu la anaro
de l' pacema nia rond'!
:I Kaj nuliĝu per kompreno
la malsato en la mond'!
povas servi kiel pont'. I:
Laŭ la lastfoja interkonsento en la Stralsunda urbodomo ni  kunvenos je ĵaŭdo, la 10a de julio, 14:30h en la kafejo Strahl en la Mönchstraße de Stralsund; vid al vide de la marmuzeo.
En la destra bildo troviĝas dek diferencoj al la maldestra. Trovu ilin!
Vi ankaŭ povas kopii la bildojn al ekstra paĝo por pligrandigi ilin. Tiel vi eble pli bone ekkonos la diferencojn.
Solvoj de la maja numero
1. alo,   2. balo   3. abelo   4. baleno   5. aleno   6. lano   7. ano   8. rano   9. Irano   10. rikano   11. ankro   12. rano   13. aro   14. rako   15. karto   16. raketo   17. kreto   18. reto   19.  ero
Kontaktu nin!  Gun.Eb@t-online.de   +493831 490003
Adaptita por la reto de René Philipp.
Ĉu vi havas demandojn aŭ rimarkojn pri nia paĝaro? Skribu al nia redaktoro.